Francesco Cetti

Francesco Cetti (9. elokuuta 1726 Mannheim – 20. marraskuuta 1778 Sassari) oli italialainen eläintieteilijä, matemaatikko ja jesuiittapappi.

Cetti syntyi Saksassa mutta hänen vanhempansa olivat Italian Comosta. Hän opiskeli Lombardiassa ja Monzan jesuiittaopistossa. 1765 hänet lähetettiin Sardiniaan auttamaan saaren opetuksen järjestämisessä. 1766 hän sai matematiikan professuurin Sassarin yliopistossa ja toimi virassa aina kuolemaansa saakka.

Cetti teki pitkiä tutkimusretkiä Sassarin ympäristössä ja julkaisi tutkimustuloksiaan 4-osaisessa teoksessa Storia Naturale di Sardegna (1774–1777).

Cettin kunniaksi on nimetty silkkikerttusten suku (Cettia), ja silkkikerttunen (Cettia cetti, Temminck, 1820), jonka keräsi Sardiniasta Alberto della Marmora.

Italialaiset ornitologit
Italialaiset matemaatikot
Italialaiset papit
Jesuiitat
Vuonna 1726 syntyneet
Vuonna 1778 kuolleet